Aureliu Ciocoi

Aureliu Ciocoi (sündinud 5. juunil 1968 Chișinăus) on Moldova diplomaat ja poliitik. Ta oli alates 14. novembrist 2019 kuni 16. märtsini 2020 Moldova välis- ja eurointegratsiooni minister. 

Teist korda oli ta Moldova välis- ja eurointegratsiooni minister alates 9. novembrist 2020 kuni 6. augustini 2021.Moldova. Ministries, etc. rulers.org 1. jaanuaril 2021 sai temast ka Moldova peaministri kohusetäitja, selles ametis oli ta kuni Natalia Gavrilița ametisse vannutamiseni 6. augustil 2021.

Ta lõpetas aastal 1992 Moldova Riikliku Ülikooli ajakirjandusteaduskonna. Aastatel 1992–1994 õppis ta Bukarestis Riikliku poliitika- ja haldusteaduste kooli rahvusvaheliste suhete teaduskonnas. Aastatel 1994–1996 oli ta Bukaresti ülikooli doktorant (õpingud katkesid). Aastal 1997 lõpetas ta Saksamaa föderaalse välisministeeriumi diplomaatilise akadeemia (Bonnis 
ja Berliinis).

 Isiklikku 
Aureliu Ciocoil on üks laps. Tema emakeel on rumeenia keel, lisaks valdab ta inglise, saksa, vene ja prantsuse keelt.

Viited

 Välislingid 
 Aureliu Ciocoi Moldova valitsuse kodulehel (rumeenia keeles)

Kategooria:Moldova välisministrid
Kategooria:Moldova peaministrid
Kategooria:Moldova diplomaadid
Kategooria:Bukaresti ülikooli vilistlased
Kategooria:Sündinud 1968